Taqaitaccen Tarihin Majalisar Malaman Afrika Bismillahir- Rahmanir-Rahim       Godiya ta tabbata ga Allah Ubangijin talikai. Tsira da aminci su tabbata ga wanda Allah ya aiko a matsayin rahama ga talikai, da alayensa da sahabbansa da waxanda suka bi sawunsu da kyautatawa, har zuwa ranar sakamako.        Tunanin kafa wannan Majalisa ta malaman Afrika, wadda take kudancin sahara,duk lokacin da aka hadu a wuraren taruka da sauran hidimomi, irin wadanda malaman Afrika kan halarta tare da bayar da tasu gudunmawa. Sawa’un waxannan taruka, irin waxanda ake shiryawa ne tare da gudanarwa a cikin wannan yanki na Afrika ko a wajensa. Kai har aka wayi gari wannan tunani ya zama wani abin tattaunawa da tsokaci a tsakanin malaman wannan nahiya, ta hanyar musayar saqonni irin na kar-ta-kwana ta hanyar kafafen sadarwa na zamani. A haka har aka gamsu da cewa, lokaci fa ya yi, wanda ya kamata a cikinsa, a fito da wannan tunani a fili kuma a aikace. Musamman, saboda ganin irin yadda sabbin abubuwa da dama, suke ta kara faruwa kuma a cikin gaggawa a duniyarmu ta yau,  mai cike da qungiyoyi da majalisu barkatai, farare da baqaqe.